128 
ved deres Undersøgelser over Mavekirtlernes Sekretion. Vi skal nu 
gaa over til at betragte Forholdene ved Pankreas’ Sekretion. 
Pankreas. Forsøg over denne Kirtels Sekretion har været 
forbundne med mange Vanskeligheder, som det først i de aller sidste 
Aar er lykkedes at overvinde. Vanskelighederne har i alt væsen¬ 
ligt været de samme som for Mavekirtlernes Vedkommende, kun at 
Pankreas var endnu mere sensibel end disse for Kresløbsforstyrrel- 
ser. Operationer, Narkose og hæmmende Indvirkninger fra Irritation 
af sensitive Nerver. Bernard (11, S. 37; 9 II, S. 170; 10 II, S. 
337 0 . følg.) og Ludwig brugte at indlægge Kanyle i Duet. Wir- 
sung., en Metode, som man gav Navn af den permanente Pankreas- 
fistel, en noget misvisende Betegnelse, da Fistlen i Kegelen lukkede 
sig, eller Kirtlen undergik patologiske Forandringer i Løbet af meget 
faa Dage. Den temporære Fisteloperation var endnu uheldigere 
p. G. a. Pankreas’ ovenfor omtalte store Ømfindtlighed. Men omtrent 
samtidig (1879—80) lykkedes det Pawlow og Heidenhain (43, S. 
179) at anlægge en permanent Pankreasfistel saaledes, at Dyrene 
kunde leve ubegrænset Tid derefter, og Kirtlen ikke led nogen 
patologisk Forandring. De opnaaede det ved en plastisk Operation, 
ved hvilken det Parti af Duodenum, hvori Duet. Wirsung. munder 
ind, reseceredes og bragtes til at vokse sammen med Bugvæggen. 
Men rigtig gode Resultater lykkedes det kun Pawlow og hans Ele¬ 
ver at faa, navnlig p. G. a. deres gennemførte Antiseptik ved Ope¬ 
rationerne. 
Af de ældre Forsøg fortjener især Bernsteins (14, S. 96) at 
mindes. Han iagttog, hvad allerede Bernard havde set, at Opkast¬ 
ning hæmmede eller stansede Pankreas’ Sekretion, ligeledes Irrita¬ 
tion af den centrale Ende af én overskaaret N. Vagus, naar Ner¬ 
verne til Pankreas ellers var uskadte. Og han var tilbøjelig til at 
forklare det som en Følge af Irritation af sekretionshæmmende 
Traade, en Opfattelse, som f. Eks. Heidenhain ikke delte, idet han 
mente. Hæmningen af Sekretionen snarest skyldtes Karforsnævring. 
